L 105/88 Euroopa Liidu Teataja 23.4.2007 KOMISJONI MÄÄRUS (EÜ) nr 416/2007, 22. märts 2007, milles käsitletakse Furoopa Parlamendi ja nõukogu direktiivi nr 2005/44/EÜ (ühtlustatud jõeteabeteenuste kohta ühenduse siseveeteedel) artiklis 5 osutatud kipritele edastatavate teadete tehnilisi kirjeldusi EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse Euroopa Parlamendi ja nõukogu 7. septembri 2005. aasta direktiivi 2005/44/EÜ ühtlustatud jõeteabeteenuste kohta ühenduse siseveeteedel, (*) eriti selle artiklit 5, ning arvestades järgmist: (1) Vastavalt direktiivi 2005/44JEÜ artiklile 1 arendatakse jõeteabeteenus välja ning rakendatakse ühtlustatult, koosta- litlusvõimeliselt ja avatult. (2) Vastavalt direktiivi 2005/44/EÜ artiklile 5 koostatakse kipritele edastatavate teadete tehnilised kirjeldused. (3) Kipritele edastatavate teadete tehnilised kirjeldused peavad vastama direktiivi II lisas sätestatud tehnilistele põhimõte- tele. (4) Vastavalt direktiivi 2005/44/EÜ artikli 1 lõikele 2 tuleb tehnilistes kirjeldustes nõuetekohaselt arvesse võtta asja- omaste rahvusvaheliste asutuste läbiviidud tööd. (5) Tehnilistes kirjeldustes tuleb nõuetekohaselt arvesse võtta kipritele edastatavate teadete rakendamisega tegelevate pädevate asutuste esindajatest ja teiste valitsusasutuste ametiisikutest ning tööstusharu esindajatest koosneva ekspertrühma tehtud tööd. (6) Käesoleva määruse sisuks olevad tehnilised kirjeldused vastavad praegusele tehnika tasemele. Direktiivi 2005/44/ EÜ kohaldamisest saadud kogemustest ning edasisest tehnika arengust tulenevalt võib tekkida vajadus muuta direktiivi 2005/44J/EÜ artikli 5 lõikega 2 kooskõlas olevaid tehnilisi kirjeldusi. Tehniliste kirjelduste muudatustes tuleb nõuetekohaselt arvesse võtta kipritele edastatavate teadetega tegelenud eksperdirühma tööd. (7) Tehniliste kirjelduste eelnõu on läbi vaadanud direktiivi 2005/44]EÜ artiklis 11 osutatud komitee. (8) Käesoleva määrusega ette nähtud meetmed on kooskõlas direktiivi 2005/44/EÜ artiklis 11 osutatud komitee arva- musega, ON VASTU VÕTNUD KÄESOLEVA MÄÄRUSE: Artikkel 1 Käesolevas määruses määratletakse kipritele edastatavate teadete tehnilised kirjeldused. Tehnilised kirjeldused on sätestatud käesoleva määruse lisas. Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 22. märts 2007 (!) ELTL 255, 30.9.2005, lk 152. Komisjoni nimel asepresident Jacgues BARROT